— Усе карысныя справы мы робім разам і без прымусу, — гаворыць педагог-арганізатар Відамлянскай сярэдняй школы А.М.Росляк. — Штогод наша ўстанова актыўна ўдзельнічае ў акцыі “Зберажы дрэва — здай макулатуру!”, у рамках якой кожны вучэбны дзень для школьнікаў пачынаецца са здачы макулатуры. Другасную сыравіну актыўна прывозяць ва ўстанову мамы, таты, дзядулі і бабулі. Здаровы дух саперніцтва не пакідае нікога. Усе стараюцца як могуць. У выніку школа заняла 2-е месца ў сёлетнім раённым конкурсе па зборы макулатуры сярод сельскіх устаноў адукацыі. Найбольш важкі ўклад у перамогу ўнеслі васьмікласнік Станіслаў Ваўчок (212 кг), пяцікласніцы Ганна Шылавец (111 кг) і Валерыя Шэнда (амаль 85 кг).